钦定古今图书集成/明伦汇编/氏族典/第232卷 > 杨绳武
## 钦定古今图书集成/明伦汇编/氏族典/第232卷 > 杨绳武

按《云南通志》：“绳武字念尔，弥勒州人。以选贡中崇祯
辛未会试。由庶吉士授监察御史，巡盐河东。妖贼以
白莲聚众，捕获首恶，其党立解。巡按河南，土贼郭三
海聚众数万，率兵擒之，寇不敢犯。遂自河南回京，条
陈数事。召对平台称旨，擢佥都御史，巡抚顺天，驻遵
化。时流贼猖獗，晋兵部侍郎，总督军务，赐尚方剑。绳”
武治兵有法，汛地无虞。复命旋京，松山告警，廷推赴
援，再命督师。绳武时病剧，舆疾行，至丰润卒。赠光禄
大夫、太子少傅、兵部尚书，予荫一子，世袭锦衣千户。